title: 2009/168/ЕО, Евратом: Решение на Съвета от 26 февруари 2009 година за назначаване на член от Германия в Европейския икономически и социален комитет

text:
               28.2.2009

               BG

               Официален вестник на Европейския съюз

               L 56/16

      РЕШЕНИЕ НА СЪВЕТА

   от 26 февруари 2009 година
   за назначаване на член от Германия в Европейския икономически и социален комитет
   (2009/168/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1),
   като взе предвид предложението на правителството на Германия,
   като взе предвид становището на Комисията,
   като има предвид, че след оставката на г-н Erhard OTT се освободи едно място за член на Европейския икономически и социален комитет,
   РЕШИ:
   Член 1
   Г-н Armin DUTTINÉ, Ver.di-Bundesvorstand — Leiter EU-Verbindungsbüro, се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Брюксел на 26 февруари 2009 година.

            За Съвета

            Председател

         I. LANGER

      (1)  ОВ L 207, 28.7.2006 г., стр. 30.


title: 2013/714/ЕС: Решение на Европейския парламент и на Съвета от 11 септември 2013 година относно мобилизиране на средства от фонд „Солидарност“ на Европейския съюз, в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               6.12.2013

               BG

               Официален вестник на Европейския съюз

               L 326/43

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 11 септември 2013 година
   относно мобилизиране на средства от фонд „Солидарност“ на Европейския съюз, в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2013/714/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Европейската Комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз („фонда“) в израз на солидарност с населението на регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от фонда в рамките на годишен таван от 1 млрд. евро.

               (3)

               Регламент (ЕО) № 2012/2002 съдържа разпоредбите, съгласно които могат да бъдат мобилизирани средствата от фонда.

               (4)

               Словения, Хърватия и Австрия подадоха заявления за мобилизиране на средства от фонда във връзка с наводнения,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за 2013 финансова година фонд „Солидарност“ на Европейския съюз се мобилизира за осигуряване на сумата от 14 607 942 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 11 септември 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стр. 3.


title: 2007/860/ЕО: Решение на Съвета от 10 декември 2007 година за предоставяне на макрофинансова помощ на Ливан от страна на Общността

text:
               21.12.2007

               BG

               Официален вестник на Европейския съюз

               L 337/111

      РЕШЕНИЕ НА СЪВЕТА

   от 10 декември 2007 година
   за предоставяне на макрофинансова помощ на Ливан от страна на Общността
   (2007/860/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 308 от него,
   като взе предвид предложението на Комисията,
   като взе предвид становището на Европейския парламент,
   след консултации с Икономическия и финансов комитет,
   като има предвид, че:

               (1)

               На 4 януари 2007 г. ливанските власти приеха широкообхватна програма за социални и икономически реформи, в която са включени едновременно фискални, структурни и социални мерки и са определени средносрочните приоритети за действие на правителството.

               (2)

               Ливан, от една страна, и Европейската общност и нейните държави-членки, от друга, подписаха Споразумение за асоцииране (1), което влезе в сила на 1 април 2006 г.

               (3)

               Властите на Ливан са се ангажирали да постигнат икономическа стабилизация и структурни реформи с подкрепата на Международния валутен фонд (МВФ) чрез програма в рамките на Споразумението за спешна помощ след края на конфликта (ЕРСА), одобрено на 9 април 2007 г.

               (4)

               Отношенията между Ливан и Европейския съюз се развиват в рамките на Европейската политика за съседство, като по този начин се очаква да бъде постигната по-задълбочена икономическа интеграция. ЕС и Ливан са се споразумели за план за действие в рамките на Европейската политика за съседство, в който са определени средносрочните приоритети в отношенията между ЕС и Ливан и в свързаните политики.

               (5)

               Ливан е изправен пред значителни нужди от финансиране, произтичащи от нарастващите финансови ограничения в публичния сектор, в това число и високо ниво на държавния дълг, като положението се усложни още вследствие на военния конфликт през юли—август 2006 г. и прогнозираното влошаване на състоянието на платежния баланс през 2007 г.

               (6)

               Ливанските власти са поискали финансова помощ при благоприятни условия от международните финансови институции, Общността и други двустранни донори. Въпреки финансирането от МФВ и Световната банка, все още е налице значителен остатъчен недостиг от финансиране, който трябва да бъде запълнен, за да се облекчи платежния баланс на страната, публичните ѝ финанси и държавния дълг, а също така, за да се подкрепят политическите цели, свързани с усилията за реформи от страна на властите.

               (7)

               Ливан е една от най-задлъжнелите страни в света, която е изправена пред проблема със значителен непогасен дълг. При тези обстоятелства помощта от страна на Общността за Ливан следва да бъде предоставяна под формата на съчетание от безвъзмездни средства и заеми, като това би представлявало подходяща мярка за подпомагане на страната бенефициер в този критичен момент.

               (8)

               С оглед ефикасната защита на финансовите интереси на Общността, свързани с настоящата финансова помощ, е необходимо да се предвидят подходящи мерки от страна на Ливан, които да гарантират предпазването от и борбата с измамите, корупцията и други нередности във връзка с тази помощ, а също така и контролни механизми от страна на Комисията и одит от страна на Сметната палата.

               (9)

               Отпускането на финансовата помощ от страна на Общността не засяга правомощията на бюджетния орган.

               (10)

               Помощта следва да се управлява от Комисията след консултации с Икономическия и финансов комитет,

         РЕШИ:
   Член 1
   1.   Общността предоставя на Ливан финансова помощ в размер до 80 млн. EUR с цел подпомагане вътрешните усилия на Ливан за следвоенно преструктуриране и постигане на устойчиво икономическо възстановяване, като по този начин се облекчат финансовите ограничения за прилагането на икономическата програма на правителството.
   Предвид високото ниво на задлъжнялост на Ливан, финансовата помощ от страна на Общността включва 50 млн. EUR под формата на заеми и до 30 млн. EUR под формата на безвъзмездни средства.
   2.   Финансовата помощ от Общността се управлява от Комисията след консултации с Икономическия и финансов комитет и по начин, съответстващ на споразуменията или договореностите, постигнати между МВФ и Ливан.
   3.   Финансовата помощ от Общността се предоставя за две години, считано от първия ден след датата, от която настоящото решение поражда действие. Ако обаче обстоятелствата го изискват, Комисията, след консултации с Икономическия и финансов комитет, може да реши да удължи срока за предоставяне на помощта с максимум една година.
   Член 2
   1.   Комисията се оправомощава да договори с властите на Ливан, след консултации с Икономическия и финансов комитет, условията, свързани с икономическата политика и финансовите условия, съпътстващи финансовата помощ на Общността, които да бъдат заложени в Меморандум за разбирателство и споразуменията за безвъзмездни средства и заеми. Тези условия трябва да съответстват на споразуменията или договореностите, посочени в член 1, параграф 2.
   2.   По време на използването на финансовата помощ от Общността Комисията наблюдава стабилността на финансовите споразумения, административните процедури и механизмите за вътрешен и външен контрол в Ливан, които са от значение за такава помощ.
   3.   Комисията проверява на равни интервали от време дали икономическите политики в Ливан са съобразени с целите на финансовата помощ на Общността и дали договорените икономическа политика и финансови условия се изпълняват задоволително. При това Комисията си сътрудничи тясно с институциите на Бретон Уудс, а когато е необходимо, и с Икономическия и финансов комитет.
   Член 3
   1.   Финансовата помощ на Общността се предоставя от Комисията на Ливан на не повече от три транша.
   2.   Изплащането на всеки транш се извършва на основата на задоволителното изпълнение на икономическата програма, подкрепяна от МВФ.
   3.   В допълнение, вторият и третият транш се изплащат въз основа на задоволително изпълнение на икономическата програма, подкрепяна от Международния валутен фонд, и на плана за действие ЕС—Ливан в рамките на Европейската политика за съседство, както и въз основа на всички други мерки, съгласувани с Комисията, според предвиденото в член 2, параграф 1, и не по-рано от три месеца след предходното плащане.
   4.   Средствата се превеждат на Banque du Liban изключително с цел подкрепа за финансовите нужди на Ливан.
   Член 4
   Финансовата помощ от Общността се усвоява в съответствие с разпоредбите на Регламент (ЕО, Евратом) № 1605/2002 от 25 юни 2002 г. относно Финансовия регламент, приложим към общия бюджет на Европейските общности (2) и правилата за прилагането му. По-специално, Меморандумът за разбирателство и споразуменията за безвъзмездни средства и заеми с властите на Ливан предвиждат подходящи мерки от страна на Ливан за предотвратяването и борбата с измамите, корупцията и други нередности, засягащи помощта. Те предвиждат и контролни механизми от страна на Комисията, включително от Европейската служба за борба с измамите, с право на извършване на проверки и инспекции на място, както и одити от страна на Сметната палата, които при необходимост се извършват на място.
   Член 5
   До 31 август всяка година Комисията представя на Европейския парламент и на Съвета доклад, съдържащ оценка на изпълнението на настоящото решение през предходната година. Докладът посочва връзката между свързаните с политиката условия, посочени в член 2, параграф 1, текущите икономически и бюджетни резултати на Ливан и решението на Комисията да започне изплащането на траншовете от помощта.
   Член 6
   Настоящото решение влиза в сила от датата на публикуването му в Официален вестник на Европейския съюз.

      Съставено в Брюксел на 10 декември 2007 година

            За Съвета

            Председател

         L. AMADO

      (1)  ОВ L 143, 30.5.2006 г., стр. 2.

      (2)  ОВ L 248, 16.9.2002 г., стр. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).


title: 2012/792/ЕС: Решение на Съвета от 6 декември 2012 година за сключването на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.

text:
               20.12.2012

               BG

               Официален вестник на Европейския съюз

               L 351/47

         РЕШЕНИЕ НА СЪВЕТА
   от 6 декември 2012 година
   за сключването на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
   (2012/792/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 25 май 2009 г. Съветът упълномощи Комисията да започне преговори по член XXVIII от ГАТТ 1994 г. с оглед на предоговарянето на отстъпките за птиче месо по тарифни позиции в глава 16 от Комбинираната номенклатура, предвидена в член 1 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1) (КН).

               (2)

               Тези преговори доведоха до споразумения под формата на размяна на писма, парафирани с Тайланд на 22 ноември 2011 г. и с Бразилия на 7 декември 2011 г. (по-нататък „споразуменията“).

               (3)

               В съответствие с Решение 2012/231/ЕС на Съвета от 23 април 2012 г. (2) споразуменията бяха подписани от името на ЕС на 26 юни 2012 г. с Бразилия и на 18 юни 2012 г. с Тайланд.

               (4)

               Споразуменията следва да бъдат одобрени,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и Споразумението под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г., се одобряват от името на Съюза.
   Текстовете на споразуменията са приложени към настоящото решение.
   Член 2
   Председателят на Съвета извършва от името на Съюза уведомлението, предвидено в споразуменията.
   Член 3
   Настоящото решение влиза в сила в деня след приемането му.

      Съставено в Брюксел на 6 декември 2012 година.

            За Съвета

            Председател

         S. CHARALAMBOUS

      (1)  ОВ L 256, 7.9.1987 г., стр. 1.

      (2)  ОВ L 117, 1.5.2012 г., стр. 1.
    ---documentbreak---

               20.12.2012

               BG

               Официален вестник на Европейския съюз

               L 351/48

         СПОРАЗУМЕНИЕ
   под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
   Женева, 26 юни 2012 г.
   Господине,
   След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

               1.

               Европейският съюз включва в своята таблица следните изменения:

                           Пределната митническа ставка за позиции 1602 3211, 1602 3230 и 1602 3290 е 2 765 EUR/тон.

                           За позиция 1602 3211 се открива тарифна квота от 16 140 тона, от които 15 800 тона се определят за Бразилия. Ставката в рамките на квотата се определя на 630 EUR/тон.

                           За позиция 1602 3230 се открива тарифна квота от 79 705 тона, от които 62 905 тона се определят за Бразилия. Ставката в рамките на квотата е 10,9 %.

                           За позиция 1602 3290 се открива тарифна квота от 2 865 тона, от които 295 тона се определят за Бразилия. Ставката в рамките на квотата е 10,9 %.

               2.

               Вносът по тарифните квоти, посочени в точка 1, се извършва въз основа на сертификати за произход, издадени по недискриминационен начин от компетентните органи в Бразилия.

               3.

               Консултации във връзка с посочените по-горе въпроси могат да бъдат провеждани по всяко време по искане на една от страните.

         Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Бразилия.
   Европейският съюз и Бразилия ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.
   Моля приемете, господине, моите най-дълбоки почитания.
   Съставено в Женева на
   Hecho en Ginebra, el
   V Ženevě dne
   Udfærdiget i Geneve, den
   Geschehen zu Genf am
   Genf,
   Έγινε στη Γενεύη, στις
   Done at Geneva,
   Fait à Genève, le
   Fatto a Ginevra, addì
   Ženēvā,
   Priimta Ženevoje,
   Kelt Genfben,
   Magħmul f’Ġinevra,
   Gedaan te Genève,
   Sporządzono w Genewie dnia
   Feito em Genebra,
   Întocmit la Geneva, la
   V Ženeve
   V Ženevi,
   Tehty Genevessä,
   Utfärdat i Genève den

      За Европейския съюз
      Por la Unión Europea
      Za Evropskou unii
      For Den Europæiske Union
      Für die Europäische Union
      Euroopa Liidu nimel
      Гια την Ευρωπαϊκή Ένωση
      For the European Union
      Pour l’Union européenne
      Per l’Unione europea
      Eiropas Savienības vārdā –
      Europos Sąjungos vardu
      Az Európai Unió részéről
      Għall-Unjoni Ewropea
      Voor de Europese Unie
      W imieniu Unii Europejskiej
      Pela União Europeia
      Pentru Uniunea Europeană
      Za Európsku úniu
      Za Evropsko unijo
      Euroopan unionin puolesta
      För Europeiska unionen

   Женева, 26 юни 2012 г.
   Господине,
   Имам честта да потвърдя получаването на Вашето писмо от 26 юни 2012 г. със следния текст:
   „След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

               1.

               Европейският съюз включва в своята таблица следните изменения:

                           Пределната митническа ставка за позиции 1602 3211, 1602 3230 и 1602 3290 е 2 765 EUR/тон.

                           За позиция 1602 3211 се открива тарифна квота от 16 140 тона, от които 15 800 тона се определят за Бразилия. Ставката в рамките на квотата се определя на 630 EUR/тон.

                           За позиция 1602 3230 се открива тарифна квота от 79 705 тона, от които 62 905 тона се определят за Бразилия. Ставката в рамките на квотата е 10,9 %.

                           За позиция 1602 3290 се открива тарифна квота от 2 865 тона, от които 295 тона се определят за Бразилия. Ставката в рамките на квотата е 10,9 %.

               2.

               Вносът по тарифните квоти, посочени в точка 1, се извършва въз основа на сертификати за произход, издадени по недискриминационен начин от компетентните органи в Бразилия.

               3.

               Консултации във връзка с посочените по-горе въпроси могат да бъдат провеждани по всяко време по искане на една от страните.

         Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Бразилия.
   Европейският съюз и Бразилия ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.“
   С настоящото имам честта да изразя съгласието на моето правителство с гореизложеното писмо.
   Feito em Genebra,
   Съставено в Женева на
   Hecho en Ginebra, el
   V Ženevě dne
   Udfærdiget i Geneve, den
   Geschehen zu Genf am
   Genf,
   Έγινε στη Γενεύη, στις
   Done at Geneva,
   Fait à Genève, le
   Fatto a Ginevra, addì
   Ženēvā,
   Priimta Ženevoje,
   Kelt Genfben,
   Magħmul f’Ġinevra,
   Gedaan te Genève,
   Sporządzono w Genewie dnia
   Întocmit la Geneva, la
   V Ženeve
   V Ženevi,
   Tehty Genevessä,
   Utfärdat i Genève den

      Pelo Brasil
      За Бразилия
      Por Brasil
      Za Brazílii
      For Brasilien
      Für Brasilien
      Brasiilia nimel
      Για τη Βραζιλία
      For Brazil
      Pour le Brésil
      Per il Brasile
      Brazīlijas vārdā –
      Brazilijos vardu
      Brazília részéről
      Għall-Brażil
      Voor Brazilië
      W imieniu Brazylii
      Pentru Brazilia
      Za Brazíliu
      Za Brazilijo
      Brasilian puolesta
      För Brasilien

 ---documentbreak--- NA ---documentbreak---

               20.12.2012

               BG

               Официален вестник на Европейския съюз

               L 351/52

         ПРЕВОД
   СПОРАЗУМЕНИЕ
   под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
   Брюксел, 18 юни 2012 г.
   Господине,
   След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

               1.

               Европейският съюз включва в своята таблица следните изменения:

                           Пределната митническа ставка за позиции 1602 3230, 1602 3290 и 1602 39 е 2 765 EUR/тон.

                           За позиция 1602 3230 се открива тарифна квота от 79 705 тона, от които 14 000 тона се определят за Тайланд. Ставката в рамките на квотата е 10,9 %.

                           За позиция 1602 3290 се открива тарифна квота от 2 865 тона, от които 2 100 тона се определят за Тайланд. Ставката в рамките на квотата е 10,9 %.

                           За позиция 1602 3921 се открива тарифна квота от 10 тона, определена за Тайланд. Ставката в рамките на квотата се определя на 630 EUR/тон.

                           За позиция 1602 3929 се открива тарифна квота от 13 720 тона, от които 13 500 тона се определят за Тайланд. Ставката в рамките на квотата е 10,9 %.

                           За позиция 1602 3940 се открива на тарифна квота от 748 тона, от които 600 тона се определят за Тайланд. Ставката в рамките на квотата е 10,9 %.

                           За позиция 1602 3980 се открива тарифна квота от 725 тона, от които 600 тона се определят за Тайланд. Ставката в рамките на квотата е 10,9 %.

               2.

               Вносът по тарифните квоти, посочени в параграф 1, се извършва въз основа на сертификати за произход, издадени по недискриминационен начин от компетентните органи в Тайланд.

               3.

               Консултации във връзка с посочените по-горе въпроси могат да бъдат провеждани по всяко време по искане на една от страните.

         Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Тайланд.
   Европейският съюз и Тайланд ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.
   Моля приемете, господине, моите най-дълбоки почитания.

         От името на Европейския съюз

   Брюксел, 18 юни 2012 г.
   Господине,
   Имам честта да потвърдя получаването на Вашето писмо от 18 юни 2012 г. със следния текст:
   „След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

               1.

               Европейският съюз включва в своята таблица следните изменения:

                           Пределната митническа ставка за позиции 1602 3230, 1602 3290 и 1602 39 е 2 765 EUR/тон.

                           За позиция 1602 3230 се открива тарифна квота от 79 705 тона, от които 14 000 тона се определят за Тайланд. Ставката в рамките на квотата е 10,9 %.

                           За позиция 1602 3290 се открива тарифна квота от 2 865 тона, от които 2 100 тона се определят за Тайланд. Ставката в рамките на квотата е 10,9 %.

                           За позиция 1602 3921 се открива тарифна квота от 10 тона, определена за Тайланд. Ставката в рамките на квотата се определя на 630 EUR/тон.

                           За позиция 1602 3929 се открива тарифна квота от 13 720 тона, от които 13 500 тона се определят за Тайланд. Ставката в рамките на квотата е 10,9 %.

                           За позиция 1602 3940 се открива на тарифна квота от 748 тона, от които 600 тона се определят за Тайланд. Ставката в рамките на квотата е 10,9 %.

                           За позиция 1602 3980 се открива тарифна квота от 725 тона, от които 600 тона се определят за Тайланд. Ставката в рамките на квотата е 10,9 %.

               2.

               Вносът по тарифните квоти, посочени в параграф 1, се извършва въз основа на сертификати за произход, издадени по недискриминационен начин от компетентните органи в Тайланд.

               3.

               Консултации във връзка с посочените по-горе въпроси могат да бъдат провеждани по всяко време по искане на една от страните.

         Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Тайланд.
   Европейският съюз и Тайланд ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.“
   С настоящото имам честта да изразя съгласието на моето правителство с гореизложеното писмо.

         За Кралство Тайланд


title: 2009/369/ОВППС: Решение ATALANTA/3/2009 на Комитета за политика и сигурност от 21 април 2009 година относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               6.5.2009

               BG

               Официален вестник на Европейския съюз

               L 112/9

      РЕШЕНИЕ ATALANTA/3/2009 НА КОМИТЕТА ЗА ПОЛИТИКА И СИГУРНОСТ

   от 21 април 2009 година
   относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2009/369/ОВППС)
   КОМИТЕТЪТ ЗА ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 10, параграф 5 от него,
   като има предвид, че:

               (1)

               Съгласно член 10, параграф 5 от Съвместно действие 2008/851/ОВППС, Съветът упълномощи Комитета за политика и сигурност (КПС) да взема съответните решения за създаване на Комитет на участващите държави (КУД) за операция Atalanta.

               (2)

               Заключенията на Европейския съвет от Ница от 7, 8 и 9 декември 2000 г. и заключенията от Брюксел от 24 и 25 октомври 2002 г. установяват правила за участие на трети държави в операции по управление на кризи и за създаването на КУД.

               (3)

               КУД ще играе ключова роля в текущото управление на операция Atalanta. Той ще бъде основният форум, на който участващите държави разглеждат съвместно въпроси, свързани с използването на техните въоръжени сили в операцията. КПС, който осъществява политическия контрол и стратегическото ръководство на операцията, ще взема предвид изразените становища от КУД.

               (4)

               В съответствие с член 6 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в разработването и изпълнението на решения и действия на Европейския съюз, които имат последици за отбраната,

         РЕШИ:
   Член 1
   Създаване и мандат
   Създава се Комитет на участващите държави (КУД) за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta). Неговият мандат е установен в заключенията на Европейския съвет от Ница от м. декември 2000 г. и заключенията от Брюксел от м. октомври 2002 г.
   Член 2
   Състав
   1.   Членове на КУД са:

               —

               представители на всички държави-членки,

               —

               представители на трети държави, които участват в операцията и имат съществен военен принос, както е посочено в приложението.

         2.   Командващият операцията на ЕС, генералният директор на военния личен състав на Европейския съюз или техни представители и представители на Комисията присъстват на заседанията на КУД.
   3.   По целесъобразност могат да бъдат поканени трети лица за съответни части от обсъжданията.
   Член 3
   Председател
   Без да се засягат правомощията на председателството, КУД се председателства от генералния секретар/върховен представител или негов представител в тясно сътрудничество с председателството и председателя на Военния комитет на Европейския съюз (ВКЕС) или негов представител.
   Член 4
   Заседания
   1.   КУД се свиква периодично от председателя. Ако обстоятелствата го налагат, могат да бъдат свиквани извънредни заседания по инициатива на председателя или по искане на един от членовете.
   2.   Председателят разпраща предварително проекта за дневен ред и документите, свързани със заседанието. След всяко заседание се разпраща протокол от заседанието.
   Член 5
   Процедура
   1.   С изключение на предвиденото в параграф 3 и без да се засягат компетентността на КПС и отговорностите на командващия операцията на ЕС,

               —

               единодушие на представителите на държавите, които участват в операцията се изисква за вземане на решения от КУД относно текущото управление на операцията,

               —

               единодушие на членовете на КУД се изисква за отправянето на препоръки от КУД за евентуално адаптиране на оперативното планиране, включително възможно адаптиране на целите.

         Въздържането от гласуване на член на КУД не препятства постигането на единодушие.
   2.   Председателството установява дали присъства мнозинството от представители на държавите, които имат право да участват в обсъжданията.
   3.   Всички процедурни въпроси се решават с обикновено мнозинство на присъстващите на заседанието членове.
   4.   Дания не участва в решенията на КУД.
   Член 6
   Поверителност
   1.   Правилата относно сигурността на Съвета се прилагат по отношение на заседанията и работата на КУД. По-специално, представителите в КУД притежават съответно разрешително за достъп до класифицирана информация.
   2.   По отношение на обсъжданията на КУД се прилага задължението за служебна тайна, освен ако КУД не реши друго с единодушие.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 21 април 2009 година.

            За Комитета по политика и сигурност

            Председател

         I. ŠRÁMEK

      (1)  ОВ L 301, 12.11.2008 г., стр. 33.


title: Решение на Съвета от 22 март 2007 година относно назначаването на членове и заместници от България и Румъния в Консултативния комитет за свободното движение на работници

text:
               11.4.2007

               BG

               Официален вестник на Европейския съюз

               C 78/4

      РЕШЕНИЕ НА СЪВЕТА

   от 22 март 2007 година
   относно назначаването на членове и заместници от България и Румъния в Консултативния комитет за свободното движение на работници
   (2007/C 78/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (1), и по-специално членове 26 и 27 от него,
   като взе предвид Акта за присъединяване на България и Румъния (2),
   като взе предвид кандидатурите, представени на Съвета от правителствата на България и Румъния,
   като има предвид, че:

               (1)

               с решение от 15 септември 2006 г. (3) Съветът назначи членове и заместници в Консултативния комитет за свободното движение на работници за периода от 14 септември 2006 г. до 13 септември 2008 г.;

               (2)

               е необходимо да се назначат членове и заместници от България и Румъния в гореспоменатия комитет за периода до 13 септември 2008 г.;

         РЕШИ:
   Член 1
   Назначават се за членове и заместници в Консултативния комитет за свободното движение на работници за периода до 13 септември 2008 г.:
   I.   ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместници

               България

               Г-жа Liliana STANKOVA
               Г-жа Vesela KIROVA

               Г-жа Rossitza STELIANOVA

               Румъния

               Г-жа Irina PERŞA
               Г-н Dorin ŢEPUŞĂ

               Г-жа Mirela ARGĂSEALĂ

         II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместници

               България

               Г-н Ilian TZENOV
               Г-жа Adriana TODOROVA

               Г-жа Diana ANGELOVA

               Румъния

               Г-н Valentin MOCANU
               Г-н Liviu APOSTOIU

               Г-н Dragoş FRUMOSU

         III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместници

               България

               Г-н Branimir HANDJIEV
               Г-н Evgenii IVANOV

               Г-жа Galia BOJANOVA

               Румъния

               Г-жа Roxana PRODAN
               Г-н Doru Claudian FRUNZULICĂ

               Г-н Octavian PARTENIE

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 22 март 2007 година.

            За Съвета

            Председател

         W. TIEFENSEE

      (1)  ОВ L 257, 18.10.1968 г., стр. 2.

      (2)  ОВ L 157, 21.6.2005 г., стр. 203.

      (3)  ОВ C 242, 7.10.2006 г., стр. 1.


title: Решение (ЕС) 2016/2267 на Съвета от 6 декември 2016 година за изменение на Решение 1999/70/ЕО относно външните одитори на националните централни банки по отношение на външните одитори на Banc Ceannais na hÉireann/Central Bank of Ireland

text:
               16.12.2016

               BG

               Официален вестник на Европейския съюз

               L 342/32

         РЕШЕНИЕ (ЕС) 2016/2267 НА СЪВЕТА
   от 6 декември 2016 година
   за изменение на Решение 1999/70/ЕО относно външните одитори на националните централни банки по отношение на външните одитори на Banc Ceannais na hÉireann/Central Bank of Ireland
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 28 октомври 2016 г. до Съвета на Европейския съюз относно външните одитори на Banc Ceannais na hÉireann/Central Bank of Ireland (EЦБ/2016/29) (1),
   като има предвид, че:

               (1)

               Отчетите на Европейската централна банка (ЕЦБ) и националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета.

               (2)

               Мандатът на сегашните външни одитори на Banc Ceannais na hÉireann/Central Bank of Ireland изтече след одита за финансовата 2015 година. Поради това е необходимо да се назначат външни одитори за периода, започващ от финансовата 2016 година.

               (3)

               Banc Ceannais na hÉireann/Central Bank of Ireland избра Mazars за свои външни одитори за финансовите години от 2016 до 2020.

               (4)

               Управителният съвет на ЕЦБ препоръча назначаването на Mazars за външни одитори на Banc Ceannais na hÉireann/Central Bank of Ireland за финансовите години от 2016 до 2020.

               (5)

               С оглед на препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 1 от Решение 1999/70/ЕО параграф 5 се заменя със следното:

      „5.   Mazars се одобряват за външни одитори на Banc Ceannais na hÉireann/ Central Bank of Ireland за финансовите години от 2016 до 2020.“

   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е ЕЦБ.

      Съставено в Брюксел на 6 декември 2016 година.

            За Съвета

            Председател

         P. KAŽIMÍR

      (1)  ОВ C 413, 10.11.2016 г., стр. 1.

      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).


title: Решение на Комисията от 11 юли 2001 година за създаването на консултативен комитет, наречен „Европейски форум за енергетика и транспорт“ (нотифицирано под № C(2001) 1843)

text:
Важна правна забележка

|

32001D0546

Официален вестник n° L 195 , 19/07/2001 стр. 0058 - 0060 специално чешко издание глава 01 том 03 стр. 340  - 342 специално испанско издание глава 01 том 03 стр. 340  - 342 специално унгарско издание глава 01 том 03 стр. 340  - 342 специално литвийско издание глава 01 том 03 стр. 340  - 342 LV.ES глава 01 том 03 стр. 340  - 342 MT.ES глава 01 том 03 стр. 340  - 342 PL.ES глава 01 том 03 стр. 340  - 342 SK.ES глава 01 том 03 стр. 340  - 342 специално словенско издание глава 01 том 03 стр. 340  - 342

		20010711Решение на Комисиятаот 11 юли 2001 годиназа създаването на консултативен комитет, наречен "Европейски форум за енергетика и транспорт"(нотифицирано под № C(2001) 1843)(2001/546/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) В заключенията си Съветът "Транспорт" от 20 септември 2000 г. покани [1] Комисията да представи предложение за създаване на европейски форум, който да привлече към Комисията представители на съответния сектор, с цел да се разгледат всички фактори, които влияят върху конкурентоспособността на транспорта и да се обсъди приспособяването на структурите в този сектор. Предложението следва надлежно да отчита целите, свързани със социалната сфера, околната среда и сигурността.(2) Мандатът на Консултативния комитет за енергетика, учреден с Решение 96/642/ЕО на Комисията [2], изтече през февруари 2001 г.(3) С оглед на нуждата ѝ от орган за консултативни обсъждания, съставен от лица, квалифицирани да разглеждат широк кръг от въпроси свързани с политиките в областта на енергетиката и транспорта, Комисията предлага да бъде създаден Европейски форум за енергетика и транспорт.(4) Предвид независимия характер на политиките в областта на енергетиката и транспорта и необходимостта от сближаването на тези политики, е необходимо и уместно да бъдат събрани в един-единствен орган представители на енергетиката и транспорта.(5) Този диалог следва да позволи на Комисията да събира становища за всяка инициатива на Комисията в областта на енергийната и транспортната политика и да се възползва от експертното становище на центъра за мониторинг.(6) Този форум следва да бъде създаден, неговият мандат да бъде определен и администрацията му да бъде организирана,ПРИЕ НАСТОЯЩОТО РЕШЕНИЕ:Член 11. Към Комисията се създава консултативен комитет, наречен "Европейски форум за енергетика и транспорт", по-долу наричан "Форумът".2. Форумът е съставен от квалифицирани лица, които са компетентни да разглеждат въпроси, свързани с енергетиката и транспорта, както и да създават взаимодействие между тези две политики. Той включва представители на оператори, производители и управители на инфраструктури и мрежи, ползвателите на транспорт и консуматорите на енергия, синдикатите, на асоциациите за опазване на околната среда и сигурността, както и на университетските среди.Член 2Задача1. Комисията може да се консултира с Форума по всички въпроси, свързани с политиката на Общността в областта на енергетиката и транспорта.2. Форумът действа като център за мониторинг на политиките в областта на енергетиката и транспорта, а именно на конкурентоспособността и приспособяването на структурите на тези сектори, като се отчитат грижите за околната среда, сигурността и социалните аспекти. Той е призван също да разсъждава, ако необходимо, и върху въпроси, които могат да възникнат в областта на енергетиката и транспорта.3. Форумът представя на Комисията становища или доклади по искане на Комисията или по своя инициатива. Разискванията на Форума не подлежат на гласуване. Комисията може да определи краен срок за представянето на становище или доклад, който тя иска от Форума.Член 3Състав, назначаване1. Форумът се състои от 34 пълноправни членове.2. Членовете се разпределят, както следва:- девет членове, представляващи операторите (производители на енергия, превозвачи по суша, море, въздух, промишленост),- пет членове, представляващи инфраструктурата и мрежите (газ, електричество, железопътна, пътна, пристанищна, летищна, управление на въздушния трафик),- седем членове, представляващи ползвателите и консуматорите (ползватели на транспорт, консуматори на енергия, управление на търсенето),- шест членове, представляващи синдикатите,- пет членове, представляващи екологични организации и организации, отговарящи за сигурността, и по–специално сигурността на транспорта,- двама членове, представители на университетските среди или на мозъчни тръстове.3. Назначава се по един заместник на всеки пълноправен член. Заместникът присъства на събранията на Форума или на работната група, само ако пълноправният член е възпрепятстван или отсъства.4. Пълноправните членове на Форума и техните заместници се назначават поотделно от Комисията на базата на обективни критерии за призната компетентност и опит. Те съветват Комисията независимо от външни указания. Техният мандат е две години с възможност за подновяване.5. След изтичането на мандата им пълноправните членове на Форума и техните заместници остават на длъжност до тяхното заместване или подновяването на техния мандат.6. Мандатът на член на Форума приключва преди изтичане на мандата при подаване на оставка или в случай на смърт. Членът се замества за времето на остатъка на неговия мандат.7. Заеманата длъжност не е платена.8. Обява за набиране на кандидати се публикува в Официален вестник на Европейските общности, когато се разпределят креслата, както е определено в член 3, параграф 2, освен за членовете, посочени в четвъртото тире, за които Комисията кани Европейската конфедерация на синдикатите да определи нейни представители за секторите енергетика и транспорт. Комисията избира членовете на база на получените резултати по тази обява. Критериите за избор отчитат компетенциите и опита на кандидатите, тяхната представителност, тяхната способност да допринасят за работата по стратегическите въпроси и подкрепят балансиран състав между отделните области на дейност, както и баланс между участието на мъже и жени и участието на представители на различни географски региони.9. Списъкът на членовете и техните заместници се публикува от Комисията за информация в Официален вестник на Европейските общности.Член 4Работни групи1. За изпълнение на задачите, както е определено в член 2, Форумът може да състави работни групи ad hoc.2. Работните групи са съставени най-много от единадесет членове.Член 5ЕкспертиФорумът може да покани за участие в своята работа като експерт всяко лице, което има специални компетенции по тема, вписана в дневния ред. Експертите участват в обсъжданията само на въпроса, който е повод за тяхното участие.Член 6Председателство на Форума и бюро1. Форумът избира измежду своите членове председател, за срок от две години, и заместник-председател, за срок от четири години, представители съответно на операторите, ползвателите или консуматорите, синдикатите и околната среда и сигурността. Избирането им става с мнозинство от две трети от присъстващите членове.2. Председателят и заместник-председателите, чийто мандат е изтекъл, остават на длъжност, докато бъдат заместени или мандатът им бъде подновен.3. В случай на прекъсване на мандата на председателя или заместник-председателя се осигурява тяхното заместване за срока на оставащия мандат, съгласно процедурата, предвидена в параграф 1.4. Председателят и заместник-председателите сформират бюрото.5. Бюрото подготвя и организира работата на Форума.6. Бюрото може да покани докладчици от всяка от работните групи за участие на неговите заседания.Член 7СекретариатКомисията осигурява секретариата на Форума, на бюрото и на работните групи.Представителите на заинтересованите служби на Комисията участват в заседанията на Форума, на бюрото и на работните групи.Член 8Становища и докладиФорумът представя становищата и докладите си на Комисията. В случай че изисканото становище или доклад са резултат от единодушно съгласие на Форума, той изготвя общите заключения, които се прилагат към протокола. Ако становището или докладът не са приети с единодушие, Форумът представя на Комисията различните гледни точки, изразени в рамките на заседанието. Комисията може да публикува в Интернет докладите, становищата и трудовете на Форума, ако те не са поверителни.Член 9Събрания1. Форумът се събира в седалището на Комисията по покана на Комисията.2. Бюрото се събира по инициатива на председателя със съгласието на Комисията.3. Членовете на Форума и поканените експерти съгласно член 5 се обезщетяват за направените разходи за път и престой в съответствие с действащите в рамките на Комисията разпоредби.4. Организацията на заседанията на Форума, а когато е необходимо, и на работните групи, подлежи на предварително разрешение на бюджета от службите на Комисията.Член 10Без да се засягат разпоредбите на член 287 от Договора, членовете на Форума са длъжни да не разпространяват сведенията, които са получили по време на работата си във Форума или работните групи, ако Комисията ги е информирала, че исканото становище или поставеният проблем се отнасят за област с поверителен характер. В този случай в заседанията участват само членовете на Форума и представителите на службите на Комисията.Член 11ПреразглежданеКомисията има възможност за преразглеждане на настоящото решение в резултат на натрупания опит.Член 12Следователно Решение 96/642/ЕО и Решение 98/134/ЕО се отменят.Член 13Влизане в силаНастоящото решение влиза в сила в деня след публикуването му в Официален вестник на Европейските общности.Съставено в Брюксел на 11 юли 2001 година.За КомисиятаLoyola De PalacioЗаместник-председател[1] SI (2000 г.) 816, 21.9.2000 г.[2] ОВ L 292, 15.11.1996 г., стр. 34—36 и Решение 98/134/ЕО от 3 февруари 1998 г. относно назначаване на членовете на този орган (ОВ L 36, 10.2.1998 г., стр. 14)--------------------------------------------------


title: Решение 2011/522/ОВППС на Съвета от 2 септември 2011 година за изменение на Решение 2011/273/ОВППС относно ограничителни мерки срещу Сирия

text:
               3.9.2011

               BG

               Официален вестник на Европейския съюз

               L 228/16

         РЕШЕНИЕ 2011/522/ОВППС НА СЪВЕТА
   от 2 септември 2011 година
   за изменение на Решение 2011/273/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 9 май 2011 г. Съветът прие Решение 2011/273/ОВППС относно ограничителни мерки срещу Сирия (1).

               (2)

               На 18 август 2011 г. Съюзът осъди най-решително жестоката кампания, която Башар ел Асад и неговият режим водят срещу собствения си народ и която доведе до много убити или ранени сирийски граждани. Съюзът многократно е изтъквал, че жестоките репресии трябва да бъдат прекратени, задържаните демонстранти да бъдат освободени, да се разреши свободен достъп на международните хуманитарни организации, организациите по правата на човека и медиите и да се постави началото на реален национален диалог с участието на всички страни. Въпреки това сирийските ръководители продължават да се държат предизвикателно спрямо призивите на Съюза и широката международна общност.

               (3)

               В този контекст Съюзът реши да приеме допълнителни ограничителни мерки срещу сирийския режим.

               (4)

               Ограниченията за влизане и замразяването на финансови средства и икономически ресурси следва да се приложат към допълнителни лица и образувания, които се ползват от режима или го подкрепят, по-специално към лицата и образуванията, които финансират или оказват логистична подкрепа на режима, особено на апарата за сигурност, или които подкопават усилията за мирен преход към демокрация в Сирия.

               (5)

               Освен това следва да се забрани закупуването, вносът или транспортът на суров петрол и петролни продукти от Сирия.

               (6)

               Поради това следва да се отбележи, че Съветът взе решение за частично спиране на Споразумението за сътрудничество между Европейската икономическа общност и Сирийската арабска република (2) с Решение 2011/523/EC (3) от 2 септември 2011 г.,

         ПРИЕ НАСТОЯЩОТО РЕШЕНИЕ:
   Член 1
   Решение 2011/273/ОВППС на Съвета се изменя, както следва:

               1)

               Добавят се следните членове:
               „Член 2а
               1.   Забранява се закупуването, вносът или транспортът на суров петрол и петролни продукти от Сирия.
               2.   Забранява се, пряко или непряко, финансирането или финансовата помощ, включително финансовите деривативи, както и застраховането и презастраховането, свързани със забраните, посочени в параграф 1.
               3.   Забранява се съзнателното или умишленото участие в дейности, които целят или имат за резултат заобикалянето на забраните, посочени в параграфи 1 и 2.
               Член 2б
               Забраните по член 2а не засягат изпълнението до 15 ноември 2011 г. на задължения, предвидени в договори, сключени преди 2 септември 2011 г.“
               „Член 4а
               Не се удовлетворяват искове, включително за обезщетения, нито други подобни искове — като искове за компенсации или искове по гаранции във връзка с договор или транзакция, чието изпълнение е засегнато пряко или непряко, изцяло или частично вследствие на мерките, предприети в съответствие с настоящото решение — на посочените лица или образувания, включени в приложението, или на други лица или образувания в Сирия, включително правителството на Сирия, или на лица или образувания, които предявяват искове чрез или за сметка на такива лица или образувания.“

               2)

               Член 3, параграф 1 се заменя със следния текст:
               „1.   Държавите-членки предприемат необходимите мерки за предотвратяване на влизането или транзитното преминаване през техните територии на лицата, отговорни за жестоките репресии срещу гражданското население в Сирия, на лицата, които се ползват от режима или го подкрепят, както и на свързаните с тях лица, посочени в приложението.“

               3)

               Член 4, параграф 1 се заменя със следния текст:
               „1.   Замразяват се всички финансови средства и икономически ресурси, принадлежащи, притежавани, държани или контролирани от лица, отговорни за жестоките репресии срещу гражданското население в Сирия, както и от физически или юридически лица, които се ползват от режима или го подкрепят и свързаните с тях физически и юридически лица, изброени в приложението.“

               4)

               В член 4, параграф 3 се добавят следните букви:

                           „д)

                           необходими за хуманитарни цели, като оказването или улесняване оказването на помощ, в т.ч. медицински доставки, храна, служители на хуманитарни организации и свързаната с тях помощ, или за евакуирането на чужди граждани от Сирия;

                           е)

                           платими по или от банкова сметка на дипломатическо или консулско представителство или на международна организация, ползваща се с имунитети съгласно международното право, доколкото тези плащания са предназначени за официални цели на дипломатическото или консулско представителство или международната организация.“

         Член 2
   Лицата и образуванията, изброени в приложението към настоящото решение, се добавят към списъка в приложението към Решение 2011/273/ОВППС.
   Член 3
   Настоящото решение влиза в сила в деня на приемането му.

      Съставено в Брюксел на 2 септември 2011 година.

            За Съвета

            Председател

         M. DOWGIELEWICZ

      (1)  ОВ L 121, 10.5.2011 г., стр. 11.

      (2)  ОВ L 269, 27.9.1978 г., стр. 2.

      (3)  Вж. страница 19 от настоящия брой на Официален вестник.

      ПРИЛОЖЕНИЕ

         Лица и образувания, посочени в член 2

      А.   Лица

                  Име

                  Идентификационни данни
                  (дата на раждане, място на раждане …)

                  Основания

                  Дата на включване в списъка

                  1.

                  Fares CHEHABI

                  Председател на търговската и промишлена камара в гр. Алепо. Оказва икономическа подкрепа на сирийския режим.

                  2.09.2011

                  2.

                  Emad GHRAIWATI

                  Председател на индустриалната камара в Дамаск (Zuhair Ghraiwati Sons). Оказва икономическа подкрепа на сирийския режим.

                  2.09.2011

                  3.

                  Tarif AKHRAS

                  Основател на Akhras Group (суровини, търговия, преработка и логистика), Хомс. Оказва икономическа подкрепа на сирийския режим.

                  2.09.2011

                  4.

                  Issam ANBOUBA

                  Председател на Issam Anbouba Est. for agro-industry. Оказва икономическа подкрепа на сирийския режим.

                  2.09.2011

      Б.   Образувания

                  Име

                  Идентификационни данни

                  Основания

                  Дата на включване в списъка

                  1.

                  „Mada Transport“

                  Филиал на холдинг „Cham“
                  (Sehanya daraa Highway, PO Box 9525, тел.: 00 963 11 99 62)

                  Икономическо образувание, оказващо финансова подкрепа на режима.

                  2.09.2011

                  2.

                  Инвестиционна група „Cham“

                  Филиал на холдинг „Cham“
                  (Sehanya daraa Highway, PO Box 9525, тел.: 00 963 11 99 62)

                  Икономическо образувание, оказващо финансова подкрепа на режима.

                  2.09.2011

                  3.

                  Кредитна банка за недвижимо имущество (Real Estate Bank)

                              Insurance Bldg - Yousef Al-Azmeh

                              sqr. Damascus

                              P.O. Box: 2337 Damascus

                              Syrian Arab Republic

                              Тел.: (+963) 11 2456777 и 2218602

                              Факс: (+963) 11 2237938 и 2211186

                              Е-mail: Publicrelations@reb.sy

                              Уебсайт: www.reb.sy

                  Държавна банка, оказваща финансова подкрепа на режима.

                  2.09.2011


title: Решение на Съвета от 19 юни 2006 година за адаптиране на Акта за присъединяване на България и Румъния по отношение на развитието на селските райони

text:
Важна правна забележка

|

32006D0663

Официален вестник n° L 277 , 09/10/2006 стр. 0002 - 0003

		Решение на Съветаот 19 юни 2006 годиназа адаптиране на Акта за присъединяване на България и Румъния по отношение на развитието на селските райони(2006/663/EO)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за присъединяване на България и Румъния, подписан в Люксембург на 25 април 2005 г., и по-специално член 4, параграф 3 от него,като взе предвид Акта за присъединяване на България и Румъния, и по-специално член 22 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони чрез Европейския земеделски фонд за развитие на селските райони (ЕЗФРСР) [2] въвежда изменения в достиженията на правото на ЕС, въз основа на които се базираха преговорите за присъединяване с България и Румъния.(2) Следователно налице е необходимост да бъде адаптиран Актът за присъединяване на България и Румъния, така че той да съответства на Регламент (ЕО) № 1698/2005.(3) Следва да бъдат приети преходни правила и правила за прилагане по отношение периода на програмиране на развитието на селските райони, който започва на 1 януари 2007 г., в съответствие с процедурата, посочена в член 90, параграф 2 от Регламент (ЕО) № 1698/2005. Препоръките в процедурните разпоредби, предвидени в Акта за присъединяване на България и Румъния, следва да бъдат съответно адаптирани.(4) След постигане на политическо споразумение относно Регламент (ЕО) № 1698/2005 Съветът и Комисията приеха в съвместна декларация относно България и Румъния да разширят мярката за консултантски услуги, предвидена в приложение VIII към Акта за присъединяване на България и Румъния, до 2013 г. по отношение на разпоредбата за консултантски услуги за фермери, които получават помощ за полупазарна дейност. Актът за присъединяване следва да бъде адаптиран, за да вземе предвид това споразумение,РЕШИ:Член 1Актът за присъединяване на България и Румъния се изменя, както следва:1. Второто изречение от член 29 се заменя със следното:"Ако в това отношение са необходими специфични преходни мерки, те следва да бъдат приети в съответствие с процедурата, посочена в член 90, параграф 2 от Регламент (ЕО) № 1698/2005 от 20 септември 2005 г. за подкрепа на развитието на селските райони чрез Европейския земеделски фонд за развитие на селските райони (ЕЗФРСР) [***].2. Член 34 се изменя, както следва:а) параграф 1 се заменя със следното:"1. В допълнение към нормативните актове, свързани с развитието на селските райони, които са в сила към датата на присъединяването, разпоредбите, установени в раздели I, II и III от приложение VIII, се прилагат спрямо България и Румъния за периода от 2007 до 2009 г., с изключение на раздел I, точка Г от посоченото приложение, която се прилага също за периода от 2010 до 2013 г. по отношение на разпоредбата относно консултантските услуги за фермери, които получават помощ за полупазарна дейност. Специфичните финансови разпоредби, посочени в раздел IV от приложение VIII, се прилагат спрямо България и Румъния по време на програмния период 2007—2013 г.";б) параграф 3 се заменя със следното:"3. Когато е необходимо, за прилагането на разпоредбите на приложение VIII следва да бъдат приети правила за изпълнение в съответствие с процедурата, посочена в член 90, параграф 2 от Регламент (ЕО) № 1698/2005 г."Член 2Настоящото решение се съставя на чешки, датски, нидерландски, английски, естонски, фински, френски, немски, гръцки, унгарски, ирландски, италиански, латвийски, литовски, малтийски, полски, португалски, словашки, словенски, испански, шведски, български и румънски език, като всички 23 текста са еднакво автентични.Член 2Настоящото решение се прилага от 1 януари 2007 г., при условие че Договорът за присъединяване на България и Румъния влезе в сила.Съставено в Люксембург на 19 юни 2006 година.За СъветаПредседателJ. Pröll[1] Все още непубликувано в Официален вестник.[2] ОВ L 277, 21.10.2005 г., стр. 1. Регламент, изменен с Регламент (ЕО) № 1463/2006 (ОВ L 277, 9.10.2006 г., стр. 1).[***] ОВ L 277, 21.10.2005 г., стр. 1. Регламент, изменен с Регламент (ЕО) № 1463/2006 (ОВ L 277, 9.10.2006 г., стр. 1)."--------------------------------------------------


title: Решение (ЕС) 2016/2053 на Съвета от 14 ноември 2016 година относно подписването, от името на Съюза, на Рамковото споразумение между Европейския съюз и Косово (Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово. ) относно общите принципи за участие на Косово в програми на Съюза

text:
                  25.11.2016

                  BG

                  Официален вестник на Европейския съюз

                  L 319/1

            РЕШЕНИЕ (ЕС) 2016/2053 НА СЪВЕТА
      от 14 ноември 2016 година
      относно подписването, от името на Съюза, на Рамковото споразумение между Европейския съюз и Косово (*1) относно общите принципи за участие на Косово в програми на Съюза
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 212, във връзка с член 218, параграф 5 от него,
      като взе предвид предложението на Европейската комисия,
      като има предвид, че:

                  (1)

                  На 14 декември 2007 г. Европейският съвет подчерта, че Съюзът има готовност да играе водеща роля за укрепването на стабилността в региона, декларира готовността на Съюза да съдейства на Косово за постигането на трайна стабилност и потвърди, че Съюзът е готов да подпомага икономическото и политическото развитие посредством ясна европейска перспектива в съответствие с европейската перспектива на региона.

                  (2)

                  На 7 декември 2009 г. Съветът приветства съобщението на Комисията от 14 октомври 2009 г., озаглавено „Косово — към осъществяване на своята европейска перспектива“, и прикани Комисията да предприеме необходимите мерки, за да подпомогне напредъка на Косово за сближаване със Съюза в съответствие с европейската перспектива на региона. Той отдаде голямо значение на мерките, свързани с търговията и визовата политика, и насърчи Комисията да предостави възможност за участие на Косово в програми на Съюза, за интегриране на Косово в рамката за икономически и фискален надзор, за активиране на втория компонент от Инструмента за предприсъединителна помощ и за засилване на диалога в рамките на процеса на стабилизиране и асоцииране.

                  (3)

                  На 14 декември 2010 г. Съветът заяви, че очаква Комисията да представи предложение, с което се дава възможност на Косово да участва в програми на Съюза. Комисията представи такова предложение през март 2011 г.

                  (4)

                  На 5 декември 2011 г. Съветът потвърди своя ангажимент да постигне споразумение за участието на Косово в програми на Съюза, без да се засягат позициите на държавите членки относно статута на Косово.

                  (5)

                  На 22 октомври 2012 г. Съветът упълномощи Комисията да започне преговори с Косово относно участието на Косово в програми на Съюза.

                  (6)

                  Комисията договори от името на Съюза рамковото споразумение между Европейския съюз и Косово относно общите принципи за участие на Косово в програми на Съюза („Споразумениетоf“).

                  (7)

                  Косово е изразило желание да участва в редица програми на Съюза.

                  (8)

                  Целта на споразумението е Съюзът да осъществи икономически, финансови и технически мерки за сътрудничество с Косово съгласно член 212 от Договора за функционирането на Европейския съюз.

                  (9)

                  Конкретният ред и условия, включително съответните финансови вноски, за участието на Косово във всяка отделна програма на Съюза следва да се определят чрез споразумение между Комисията, която действа от името на Съюза, и органите на Косово.

                  (10)

                  Подписването на споразумението не засяга позициите на държавите членки относно статута на Косово, които се определят в съответствие с националната практика и международното право. Изразите, формулировките или определенията, използвани в настоящото решение, споразумението, включително приложението към него, или в програмите на Съюза, не представляват нито признаване на Косово като независима държава от страна на Съюза, нито признаване на Косово като такава от страна на отделните държави членки, които досега не са предприели подобно действие.

                  (11)

                  При получаване на документи, издадени от властите в Косово съгласно споразумението, е възможно да се прилагат вътрешните процедури на държавите членки.

                  (12)

                  Споразумението следва да бъде подписано,

            ПРИЕ НАСТОЯЩОТО РЕШЕНИЕ:
      Член 1
      Разрешава се подписването, от името на Съюза, на Рамковото споразумение между Европейския съюз и Косово относно общите принципи за участие на Косово в програми на Съюза при условие на сключването на посоченото споразумение (1).
      Член 2
      Председателят на Съвета е оправомощен да посочи лицето (лицата), упълномощено(и) да подпише(ат) споразумението от името на Съюза.
      Член 3
      Настоящото решение влиза в сила в деня на приемането му.

         Съставено в Брюксел на 14 ноември 2016 година.

               За Съвета

               Председател

            G. MATEČNÁ

         (*1)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.

         (1)  Текстът на Споразумението ще бъде публикуван заедно с решението за сключването му.


title: Решение на Съвета oт 20 септември 2005 година за сключване на Споразумение под формата на размяна на писма относно временното прилагане на Протокола за определяне на риболовните възможности и финансовата помощ, предвидени в Споразумението между Европейската икономическа общност и Ислямската федерална република Коморски острови относно риболов в крайбрежните води на Коморските острови за периода от 1 януари 2005 година до 31 декември 2010 г.

text:
Важна правна забележка

|

32005D0669

Официален вестник n° L 252 , 28/09/2005 стр. 0008 - 0009 Официален вестник n° L 168 , 21/06/2006 стр. 0330 - 0331

		20050920Решение на Съветаoт 20 септември 2005 годиназа сключване на Споразумение под формата на размяна на писма относно временното прилагане на Протокола за определяне на риболовните възможности и финансовата помощ, предвидени в Споразумението между Европейската икономическа общност и Ислямската федерална република Коморски острови относно риболов в крайбрежните води на Коморските острови за периода от 1 януари 2005 година до 31 декември 2010 г.(2005/669/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската икономическа общност, и по-специално член 37, във връзка с член 300, параграф 2 от него,като взе предвид предложението на Комисията,като има предвид, че:(1) В съответствие със Споразумението между Европейската икономическа общност и Ислямската федерална република Коморски острови относно риболов в крайбрежните води на Коморските острови [1], Общността и Ислямската федерална република Коморски острови проведоха преговори за определяне на изменения или допълнения, които да се внесат в Споразумението в края на периода на прилагане на протокола към Споразумението.(2) В резултат на тези преговори беше парафиран нов протокол на 24 ноември 2004 г.(3) Съгласно този протокол рибари на Общността се възползват от възможности за риболов във водите, намиращи се в суверенитета или юрисдикцията на Ислямската федерална република Коморски острови за периода от 1 януари 2005 г. дo 31 декември 2010 г.(4) За да се осигурят непрекъснати риболовни дейности от кораби на Общността, от първостепенно значение е новият протокол да започне да се прилага колкото е възможно по-скоро. Поради тази причина двете страни са парафирали споразумение под формата на обмен на писма относно определяне на разпоредби за временното прилагане на парафирания протокол от 1 януари 2005 г.(5) Споразумението под формата на размяна на писма следва да се одобри при условията на подписване на протокола от Съвета.(6) Начинът на разпределяне на възможностите за риболов между държавите-членки следва да бъде определен въз основа на традиционното разпределение на възможностите за риболов по Споразумението за риболов,РЕШИ:Член 1Общността одобрява споразумението под формата на размяна на писма относно временно прилагане на Протокола за определяне на риболовните възможности и финансовата помощ, предвидени в Споразумението между Европейската икономическа общност и Ислямската федерална република Коморски острови относно риболов в крайбрежните води на Коморските острови за периода от 1 януари 2005 г. до 31 декември 2010 г.Текстовете на споразумението под формата на размяна на писма и на протокола са приложени към настоящото решение.Член 2Риболовните възможности, определени в протокола, се разпределят между държавите-членки, както следва:a) кораби за мрежов улов на риба тон:Испания: 21 кораба;Франция: 18 кораба;Италия: 1 кораб;б) кораби за повърхностен риболов на дълго влакно:Испания: 12 кораба;Португалия: 5 кораба.Ако заявленията за лицензии от тези държави-членки не обхващат всички риболовни възможности, предвидени в протокола, Комисията може да разгледа заявления за лицензии от всяка друга държава-членка.Член 3Държавите-членки, чиито кораби ловят риба по силата на настоящия протокол, са задължени да съобщят на Комисията количествата от всеки рибен запас, уловени в коморската риболовна зона, в съответствие с условията, определени в Регламент (EО) № 500/2001 на Комисията [2].Член 4Президентът на Съвета се упълномощава да определи лицата, оправомощени да подпишат Споразумението от името на Общността.Съставено в Брюксел на 20 септември 2005 година.За СъветаПредседателM. Beckett[1] ОВ L 137, 2.6.1988 г., стр. 19.[2] ОВ L 73, 15.3.2001 г., стр. 8.--------------------------------------------------


               25.4.2016

               BG

               Официален вестник на Европейския съюз

               C 145/2

         Решение на Съда
   от 9 март 2016 година
   относно официалните празници и съдебната ваканция
   (2016/C 145/02)
   СЪДЪТ,
   като взе предвид член 24, параграфи 2, 4 и 6 от Процедурния правилник,
   като има предвид, че в изпълнение на тази разпоредба следва да изготви списък с официалните празници и да определи датите на съдебната ваканция,
   ПРИЕ НАСТОЯЩОТО РЕШЕНИЕ:

      Член 1

   Изготвя на основание член 24, параграфи 4 и 6 от Процедурния правилник следния списък с официалните празници:

               —

               Нова година,

               —

               понеделник след Великден,

               —

               1 май,

               —

               Възнесение,

               —

               понеделник след Петдесетница,

               —

               23 юни,

               —

               15 август,

               —

               1 ноември,

               —

               25 декември,

               —

               26 декември.

      Член 2

   Определя на основание член 24, параграфи 2 и 6 от Процедурния правилник за периода от 1 ноември 2016 г. до 31 октомври 2017 г. следните дати на съдебната ваканция:

               —

               Коледа 2016 г.: от понеделник 19 декември 2016 г. до неделя 8 януари 2017 г. включително,

               —

               Великден 2017 г.: от понеделник 10 април 2017 г. до неделя 23 април 2017 г. включително,

               —

               лятна ваканция 2017 г.: от петък 21 юли 2017 г. до неделя 3 септември 2017 г. включително.

      Член 3

   Настоящото решение влиза в сила в деня на неговото публикуване в Официален вестник на Европейския съюз.

      Съставено в Люксембург на 9 март 2016 година.

            Секретар

         A. CALOT ESCOBAR

            Председател

         K. LENAERTS


title: 2014/334/ЕС: Решение на Съвета от 19 май 2014 година за подписване от името на Европейския съюз и временно прилагане на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи

text:
               7.6.2014

               BG

               Официален вестник на Европейския съюз

               L 168/1

         РЕШЕНИЕ НА СЪВЕТА
   от 19 май 2014 година
   за подписване от името на Европейския съюз и временно прилагане на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи

      (2014/334/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 23 юли 2007 г. Съветът одобри Споразумението за партньорство в областта на рибарството между Демократична република Сао Томе и Принсипи и Европейската общност (наричано по-долу „Споразумението за партньорство“), като прие Регламент (ЕО) № 894/2007 (1).

               (2)

               Срокът на действие на последния протокол (2) за определяне на възможностите за риболов и финансовите средства, предвидени в Споразумението за партньорство, изтече на 12 май 2014 г.

               (3)

               Съюзът договори със Сао Томе и Принсипи нов протокол със срок на действие от четири години, с който на корабите на Съюза се предоставят възможности за риболов във водите, над които Демократична република Сао Томе и Принсипи упражнява своя суверенитет или юрисдикция в областта на рибарството. В резултат на преговорите на 19 декември 2013 г. бе парафиран нов протокол.

               (4)

               С цел да се осигури непрекъснатост на риболовните дейности на корабите на Съюза, е предвидено новият протокол да се прилага временно до приключването на необходимите процедури по сключването му. Временното прилагане започва от датата на подписването на новия протокол, но не и преди датата на изтичане на действието на последния протокол.

               (5)

               Следва да бъде подписан новият протокол,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи (наричан по-долу „протоколът“), при условие за сключване на посочения протокол.
   Текстът на протокола е приложен към настоящото решение.
   Член 2
   Председателят на Съвета се оправомощава да посочи лицето или лицата, упълномощени да подпишат протокола от името на Съюза.
   Член 3
   Протоколът се прилага временно в съответствие с член 14 от него считано от датата на подписването му (3) и най-рано от 13 май 2014 г. до приключване на необходимите процедури по сключването му.
   Член 4
   Настоящото решение влиза в сила в деня на приемането му.

      Съставено в Брюксел на 19 май 2014 година.

            За Съвета

            Председател

         A. TSAFTARIS

      (1)  Регламент (ЕО) № 894/2007 на Съвета от 23 юли 2007 г. за сключване на Споразумение за партньорство в областта на рибарството между Демократична република Сао Томе и Принсипи и Европейската общност (ОВ L 205, 7.8.2007 г., стр. 35).

      (2)  Протокол за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Демократична република Сао Томе и Принсипи (ОВ L 136, 24.5.2011 г., стр. 5).

      (3)  Датата на подписване на протокола ще бъде публикувана в Официален вестник на Европейския съюз от Генералния секретариат на Съвета.


title: Решение (ОВППС) 2015/364 на Съвета от 5 март 2015 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна

text:
               6.3.2015

               BG

               Официален вестник на Европейския съюз

               L 62/25

         РЕШЕНИЕ (ОВППС) 2015/364 НА СЪВЕТА
   от 5 март 2015 година
   за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 5 март 2014 г. Съветът прие Решение 2014/119/ОВППС на Съвета (1).

               (2)

               На 29 януари 2015 г. Решение (ОВППС) 2015/143 на Съвета (2) изясни критериите за посочване за целите на замразяване на средства по отношение на лица, отговорни за присвояването на финансови средства на украинската държава.

               (3)

               Ограничителните мерки, предвидени в Решение 2014/119/ОВППС, се прилагат до 6 март 2015 г. Въз основа на преглед на посоченото решение срокът на прилагане на посочените ограничителни мерки следва да бъде удължен до 6 март 2016 г. по отношение на четиринадесет лица и до 6 юни 2015 г. по отношение на четири лица. Вписванията за осемнадесет лица следва да бъдат изменени.

               (4)

               Поради това Решение 2014/119/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2014/119/ОВППС се изменя, както следва:

               1)

               Член 5 се заменя със следното:
               „Член 5
               Настоящото решение влиза в сила в деня на публикуването му в Официален вестник на Европейския съюз.

               Настоящото решение се прилага до 6 март 2016 г. Мерките по член 1 се прилагат до 6 юни 2015 г. по отношение на вписвания 4, 8, 10 и 13 в приложението.
               Настоящото решение подлежи на постоянен преглед. Действието му се подновява или то се изменя, в зависимост от случая, ако Съветът прецени, че целите му не са били постигнати.“

               2)

               Приложението се заменя с текста, поместен в приложението към настоящото решение.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 5 март 2015 година.

            За Съвета

            Председател

         D. REIZNIECE-OZOLA

      (1)  Решение 2014/119/ОВППС на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (ОВ L 66, 6.3.2014 г., стр. 26).

      (2)  Решение (ОВППС) 2015/143 на Съвета от 29 януари 2015 г. за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 24, 30.1.2015 г., стр. 16).

      ПРИЛОЖЕНИЕ

            „ПРИЛОЖЕНИЕ

               Списък на лица, образувания и органи, посочени в член 1

                        Име

                        Информация за идентифициране

                        Основания

                        Дата на включване в списъка

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        Роден на 9 юли 1950 г. в Енакиево (Донецка област), бивш президент на Украйна

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        Роден на 20 януари 1963 г. в Константиновка (Донецка област), бивш министър на вътрешните работи

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        3.

                        Viktor Pavlovych Pshonka
                        (Віктор Павлович Пшонка)

                        Роден на 6 февруари 1954 г. в Сергеевка (Донецка област), бивш главен прокурор на Украйна

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        Родена на 12 ноември 1976 г. в Рибница (Молдова), бивш министър на правосъдието

                        Лице, по отношение на което се провежда разследване от украинските власти за злоупотреба със служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства

                        6.3.2014 г.

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        Роден на 12 август 1964 г. в Донецк, бивш ръководител на администрацията на президента на Украйна

                        Лице, по отношение на което се провежда наказателно производство от украинските власти за присвояване на публични финансови средства или активи и във връзка с неправомерно използване на служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични бюджетни средства или активи

                        6.3.2014 г.

                        6.

                        Viktor Ivanovych Ratushniak
                        (Віктор Іванович Ратушняк)

                        Роден на 16 октомври 1959 г., бивш заместник-министър на вътрешните работи

                        Лице, по отношение на което се провежда наказателно производство от украинските власти за присвояване на публични финансови средства или активи или за съучастие в подобно деяние

                        6.3.2014 г.

                        7.

                        Oleksandr Viktorovych Yanukovych
                        (Олександр Вікторович Янукович)

                        Роден на 10 юли 1973 г. в Енакиево (Донецка област), син на бившия президент, бизнесмен

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        8.

                        Viktor Viktorovych Yanukovych
                        (Віктор Вікторович Янукович)

                        Роден на 16 юли 1981 г. в Енакиево (Донецка област), син на бивш президент, член на Върховната рада на Украйна

                        Лице, по отношение на което се провежда разследване от украинските власти за присвояване на публични финансови средства или активи. Лице, свързано с лице от списъка (бившия президент на Украйна ВIктор Федорович Янукович), по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        9.

                        Artem Viktorovych Pshonka
                        (Артем Вікторович Пшонка)

                        Роден на 19 март 1976 г. в Краматорск (Донецка област), син на бивш главен прокурор, заместник-ръководител на групата на Партията на регионите във Върховната рада на Украйна

                        Лице, по отношение на което се провежда наказателно производство от украинските власти за присвояване на публични финансови средства или активи и за съучастие в подобно деяние

                        6.3.2014 г.

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        Роден на 19 август 1969 г. в Донецк, брат на г-н АндрIй Клюєв, бизнесмен

                        Лице, по отношение на което се провежда разследване от украинските власти за участие в присвояване на публични средства или активи и в злоупотреба със служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства или активи. Лице, свързано с лице от списъка (АндрIй Петрович Клюєв), по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        Роден на 17 декември 1947 г. в Калуга (Русия), министър-председател на Украйна до януари 2014 г.

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        12.

                        Serhiy Vitaliyovych Kurchenko
                        (Сергій Віталійович Курченко)

                        Роден на 21 септември 1985 г. в Харков, бизнесмен

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        Роден на 28 ноември 1963 г. в Киев, бивш министър на образованието и науката

                        Лице, по отношение на което се провежда разследване от украинските власти за злоупотреба със служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства или активи

                        6.3.2014 г.

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        Родена на 6 януари 1953 г. в Бакал (Челябинска област, Русия), бивш министър на здравеопазването

                        Лице, по отношение на което се провежда наказателно производство от украинските власти за присвояване на публични финансови средства или активи

                        6.3.2014 г.

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        Роден на 24 март 1976 г. в Донецк, бивш министър-председател на Украйна

                        Лице, по отношение на което се провежда наказателно производство от украинските власти за присвояване на публични финансови средства или активи

                        15.4.2014 г.

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        Роден на 21 февруари 1959 г. в Енакиево (Донецка област), депутат от Партията на регионите

                        Лице, по отношение на което се провежда наказателно производство от украинските власти за присвояване на публични финансови средства или активи

                        15.4.2014 г.

                        17.

                        Oleksandr Viktorovych Klymenko
                        (Олександр Вікторович Клименко)

                        Роден на 16 ноември 1980 г. в Макеевка (Донецка област), бивш министър на приходите и вземанията

                        Лице, по отношение на което се провежда наказателно производство от украинските власти за присвояване на публични финансови средства или активи и за злоупотреба със служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства или активи.

                        15.4.2014 г.

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        Роден на 4 октомври 1972 г. в Лебедин (Сумска област), бивш министър на горивата и енергетиката на Украйна
                        Има данни, че пребивава в Израел. Все още обаче има украинско гражданство

                        Лице, по отношение на което се провежда наказателно производство от украинските власти за присвояване на публични финансови средства или активи

                        15.4.2014 г.“


title: Решение на Съвета от 21 март 2011 година за назначаване в управителния съвет на Европейската агенция за безопасност и здраве при работа на членове и заместник-членове от Люксембург, Малта и Австрия

text:
               24.3.2011

               BG

               Официален вестник на Европейския съюз

               C 92/8

         РЕШЕНИЕ НА СЪВЕТА
   от 21 март 2011 година
   за назначаване в управителния съвет на Европейската агенция за безопасност и здраве при работа на членове и заместник-членове от Люксембург, Малта и Австрия
   2011/C 92/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъка с кандидатури, представен на Съвета от правителствата на държавите-членки и от организациите на работодателите и на работниците,
   като взе предвид списъците на членовете и заместник-членовете в Консултативния комитет за безопасност и здраве на работното място,
   като има предвид, че:

               (1)

               С решение от 22 ноември 2010 г. (2) Съветът назначи членовете и заместник-членовете в управителния съвет на Европейската агенция за безопасност и здраве при работа за периода от 8 ноември 2010 г. до 7 ноември 2013 г.

               (2)

               Правителството на Малта и организациите на работниците представиха кандидатури за местата, които трябва да бъдат заети за Люксембург, Малта и Австрия,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове в управителния съвет на Европейската агенция за безопасност и здраве при работа за периода до 7 ноември 2013 г.:
   I.   ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Малта

               Г-н Mark GAUCI

               Г-н Vince ATTARD

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Люксембург

               Г-н Marcel GOEREND

               Г-н Raffaele PAOLETTI

               Малта

               Г-н Jesmond BONELLO

               Г-н Joseph CARABOTT

               Австрия

               Г-жа Julia NEDJELIK-LISCHKA

               Г-н Alexander HEIDER

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 21 март 2011 година.

            За Съвета

            Председател

         MARTONYI J.

      (1)  ОВ L 216, 20.8.1994 г., стр. 1.

      (2)  ОВ C 322, 27.11.2010 г., стр. 3.